钦定古今图书集成/明伦汇编/氏族典/第628卷 > 《郑樵通志》 > 赫连昌
## 钦定古今图书集成/明伦汇编/氏族典/第628卷 > 《郑樵通志》 > 赫连昌

按《魏书赫连昌传》，“昌字还国，一名折，屈孑之第三子
也。既僭位，改年永光。世祖闻屈孑死，诸子相攻，关中
大乱，于是西伐，乃以轻骑一万八千济河袭昌。时冬
至之日，昌方宴飨，王师奄到，上下惊扰。车驾次于黑
水，去城三十馀里，昌乃出战。世祖驰往击之，昌军大
溃，不及入城，奔于上邽，遂克其城。后侍御史安颉擒”
昌，世祖使侍中古弼迎昌至京师，舍之西宫门内，给
以乘舆之副。又诏昌尚始平公主，假常忠将军、会稽
公，封为秦王。坐谋反，伏诛。